1.pielikums
Ministru kabineta
20\_\_.gada \_\_.\_\_\_\_\_\_\_\_\_ noteikumiem Nr.\_\_\_\_

**Publiskas personas akciju sabiedrības, kurai nav padomes, tipveida statūti**

**I. Vispārīgie noteikumi**

1. Sabiedrības firma: akciju sabiedrība “\_\_\_\_\_\_\_\_\_” (turpmāk – sabiedrība).

Piezīme. Līdz Publiskas personas kapitāla daļu un kapitālsabiedrību pārvaldības likuma spēkā stāšanās dienai vārdu "valsts" vai "pašvaldība" ietverošas valsts vai pašvaldību kapitālsabiedrību firmas to var saglabāt arī pēc šā likuma spēkā stāšanās. Sabiedrības firmā iekļautā norāde uz komersanta veidu var tikt saīsināta, ievērojot Komerclikuma 27.panta trešajā daļā noteikto.

2. Sabiedrības komercdarbības veidi (NACE klasifikators):

2.1. \_\_\_\_\_\_\_\_\_\_\_\_\_\_\_\_;

2.2. \_\_\_\_\_\_\_\_\_\_\_\_\_\_\_\_;

2.3. \_\_\_\_\_\_\_\_\_\_\_\_\_\_\_\_;

utt.

3. Paziņojumus par akcionāru sapulces sasaukšanu un ar tiem saistītos dokumentus sabiedrības pārvaldes institūcijām, kontroles institūcijām un tās locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

4. Sabiedrības darbības termiņš ir \_\_\_\_\_\_\_\_\_\_\_\_\_\_\_\_\_\_.

Piezīme. Šādu punktu sabiedrības statūtos ietver, ja sabiedrība tiek dibināta uz noteiktu laiku.

5. Sabiedrības darbības mērķis ir \_\_\_\_\_\_\_\_\_\_\_\_\_\_\_\_\_\_.

Piezīme. Šādu punktu sabiedrības statūtos ietver, ja sabiedrība tiek dibināta noteikta mērķa sasniegšanai.

**II. Sabiedrības kapitāls un vērtspapīri**

6. Sabiedrības pamatkapitāls ir \_\_\_\_\_\_\_ (*summa cipariem*) *euro*, ko veido \_\_\_\_\_\_\_\_ (*skaits cipariem*) akcijas.

7. Visām sabiedrības akcijām ir vienādas tiesības uz dividendes saņemšanu.

8. Visām sabiedrības akcijām, izņemot personāla akcijām, ir vienādas tiesības uz likvidācijas kvotas saņemšanu un balsstiesībām akcionāru sapulcē.

9. Visas sabiedrības akcijas ir vārda akcijas.

Piezīme. Ja sabiedrībā ir personāla akcijas, tad sabiedrības statūtos norāda personāla akciju skaitu.

10. Visas sabiedrības akcijas ir dematerializētas akcijas.

11. Katras sabiedrības akcijas nominālvērtība ir viens *euro*.

**III. Valde**

12. Valdes sastāvā ir \_\_\_\_\_\_\_ (*skaits vārdiem*) locekļi.

13. Valdes locekli ievēlē amatā uz pieciem gadiem.

14. Valde pieņem lēmumus ar klātesošo valdes locekļu vienkāršu balsu vairākumu.

Piezīme. Sabiedrības statūtos var noteikt lielāku balsu vairākumu. Šo punktu sabiedrības statūtos neiekļauj, ja sabiedrībā ir viens valdes loceklis.

15. Papildus likumā noteiktajiem ierobežojumiem par valdes locekli nedrīkst būt šādas personas:

15.1. \_\_\_\_\_\_\_\_\_\_\_\_\_\_\_\_;

15.2. \_\_\_\_\_\_\_\_\_\_\_\_\_\_\_\_;

15.3. \_\_\_\_\_\_\_\_\_\_\_\_\_\_\_\_;

utt.

Piezīme. Šo punktu sabiedrības statūtos neiekļauj, ja papildus citi ierobežojumi netiek noteikti.

16. Valdes locekļi var pilnvarot no valdes locekļu vidus vienu vai vairākus valdes locekļus slēgt noteiktus darījumus vai noteikta veida darījumus.

Piezīme. Šo punktu sabiedrības statūtos neiekļauj, ja sabiedrībā ir viens valdes loceklis.

17. Papildus likumā noteiktajam valdei nepieciešama iepriekšēja akcionāru sapulces piekrišana šādu jautājumu izlemšanai:

17.1. \_\_\_\_\_\_\_\_\_\_\_\_\_\_\_\_;

17.2. \_\_\_\_\_\_\_\_\_\_\_\_\_\_\_\_;

17.3. \_\_\_\_\_\_\_\_\_\_\_\_\_\_\_\_;

utt.

Piezīme. Šo punktu sabiedrības statūtos neiekļauj, ja papildus citi jautājumi netiek noteikti.

18. Valde organizē savu darbu atbilstoši kārtībai, ko tā ir apstiprinājusi.

Piezīme. Šo punktu sabiedrības statūtos neiekļauj, ja sabiedrībā ir viens valdes loceklis.

**IV. Sabiedrības darbības izbeigšana**

19. Papildus likumā noteiktajam sabiedrības darbība izbeidzas šādos gadījumos:

19.1. \_\_\_\_\_\_\_\_\_\_\_\_\_\_\_\_;

19.2. \_\_\_\_\_\_\_\_\_\_\_\_\_\_\_\_;

19.3. \_\_\_\_\_\_\_\_\_\_\_\_\_\_\_\_;

utt.

Piezīme. Šo punktu sabiedrības statūtos neiekļauj, ja papildus citi gadījumi netiek noteikti.

Akciju turētāja pārstāvis \_\_\_\_\_\_\_\_\_\_\_\_\_\_\_\_ (*paraksts un tā atšifrējums*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*vieta*), 20\_\_.gada \_\_\_.\_\_\_\_\_\_\_\_\_\_\_

|  |  |
| --- | --- |
| **Ekonomikas ministre** | **D.Reizniece-Ozola** |

Iesniedzējs:

Ekonomikas ministre D.Reizniece-Ozola

Vīza:

Valsts sekretārs R.Beinarovičs

23.07.2015. 18:43

469

Spaliņa

67013110, Dace.Spalina@em.gov.lv